
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 360 

21 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των δικαιολογητικών και των τεχνοοικονο- 
μικών στοιχείων για την ενίσχυση των επενδυτικών 
σχεδίων με τα κίνητρα της επιχορήγησης, της επι¬ 
δότησης χρηματοδοτικής μίσθωσης και της επιδό¬ 
τησης της κόστους της δημιουργούμενης απασχό¬ 
λησης, σύμφωνα με τις διατάξειςτου Ν. 3299/2004. 1 
Χαρακτηρισμός ως μνημείου του Εργοστασίου (Βαμ- 
βακουργείο) που βρίσκεται στο Ο.Τ. 443 όπως αυ¬ 
τό ορίζεται από τις οδούς Γ. Αβέρωφ - Κιρκίνης - 
Βυζ. Αυτοκρατόρων και Μακελλαράκη, στο Δήμο 
Νέας Ιωνίας, φερομένης ιδιοκτησίας 50ΤΒΙ8 ΤΕ¬ 


ΧΝΙΚΗ ΑΤΕΒΕ (τέως «Κλωστήρια Αττικής Α.Ε.»).... 2 

Χαρακτηρισμός ως μνημείου της επιτύμβιας στήλης 
στη μνήμη του Νικολάου Βράχμαν (ΒΓαοόπιαηπ) 

στο νεκροταφείο Καλαμάτας Ν. Μεσσηνίας. 3 

Χορήγηση αδείας ίδρυσης και λειτουργίας Ωδείου 

στην Κωνσταντίνα Σωτηροπούλου. 4 

Προσθήκη Τμήματος Κρουστών στο Ωδείο Ναυπλίου 
«Αγγελικής Μαυρούλη» από το σχολικό έτος 2005- 

2006. 5 

Έγκριση μεταβίβασης αδείας ίδρυσης και λειτουργίας 
του «Ολυμπιακού Ωδείου» στον Πρόδρομο Μακρί- 

δη του Βασιλείου. 6 

Προσθήκη Τμήματος Κρουστών στο Ωδείο «Η Τέχνη 
της Μουσικής» από το Β' εξάμηνο του σχολικού 
έτους 2004-2005. 7 


ΑΠΟΦΑΣΕΙ Σ 

Αριθ. 8352 (1) 


Καθορισμός των δικαιολογητικών και των τεχνοοικονομι- 
κών στοιχείων για την ενίσχυση των επενδυτικών σχε¬ 
δίων μετά κίνητρα της επιχορήγησης, της επιδότησης 
χρηματοδοτικής μίσθωσης κοίτης επιδότησης της κό¬ 
στους της δημιουργούμενης απασχόλησης, σύμφωνα 
με τις διατάξειςτου Ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3299/2004 «Κίνητρα Ιδιωτικών 
Επενδύσεων για την Οικονομική Ανάπτυξη και την Περι¬ 


φερειακή Σύγκλιση» (ΦΕΚ 261/Α/23.12.2004) και ειδικότε¬ 
ρα το άρθρο 7, παρ. 3 και 4 αυτού. 

2. Τις διατάξεις του Ν. 1558/1985 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα», όπως ισχύει. 

3. Τις διατάξεις του Π.Δ. 121/2004 (ΦΕΚ 84/Α/10.3.2004) 
« Διορισμός Υπουργών και Υφυπουργών». 

4. Τις διατάξειςτου Π.Δ. 178/2000 (Φ.Ε.Κ. 165/Α/14.7. 
2000) «Περί Οργανισμού του Υπουργείου Εθνικής Οικο¬ 
νομίας». 

5. Το υπ’ αριθμ. 81/20.3.2002 Π.Δ. (ΦΕΚ57/Α/21.3.2002) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών». 

6. Την υπ’ αριθμ. 14650/ΔΙΟΕ 85/17.3.2004 (Φ.Ε.Κ. 519/ 
Β/17.3.2004) κοινή απόφαση του Πρωθυπουργού και 
Υπουργού Οικονομίας και Οικονομικών «Καθορισμός Αρ¬ 
μοδιοτήτων των Υφυπουργών Οικονομίας και Οικονομι¬ 
κών», αποφασίζουμε: 

Άρθρο 1 

ΓΕΝΙΚΑ ΔΙΚΑΙΟΛΟΓΗΤΙΚΑ 

Τα δικαιολογητικά καιτεχνοοικονομικά στοιχεία του άρ¬ 
θρου αυτού αφορούν όλα τα είδη των επενδυτικών σχε¬ 
δίων που υποβάλλονται για την υπαγωγή τους στις διατά¬ 
ξεις του Ν. 3299/2004. 

1. Αποδεικτικό καταβολής χρηματικού ποσού (παράβο¬ 
λο) σύμφωνα με την σχετική κοινή απόφαση του Υπουρ¬ 
γού Οικονομίας και Οικονομικών και Ανάπτυξης. 

2. Το Ειδικό Ερωτηματολόγιο που διανέμεται από τις 
αρμόδιες για την παραλαβή των αιτήσεων Υπηρεσίες συ¬ 
μπληρωμένο και υπογεγραμμένο από τον φορέα του 
επενδυτικού σχεδίου ή όσους θα συμμετάσχουν στον υπό 
σύσταση φορέα της επένδυσης. 

3. Οικονομοτεχνική μελέτη της επένδυσης (σχετικό 
υπόδειγμα διανέμεται από τις αρμόδιες υπηρεσίες) που 
να περιλαμβάνει: 

α) Γ ενικά πληροφοριακά στοιχεία του φορέα της επέν¬ 
δυσης με βάση το καταστατικό αυτού ή όσων θα συμμε¬ 
τάσχουν στον υπό σύσταση φορέα. 

β) Στοιχεία δραστηριότητας της ήδη σε λειτουργία υφι¬ 
στάμενης επιχείρησης και ανάλυση της οικονομικής κα¬ 
τάστασης αυτής των τριών (3) τελευταίων ετών. 

- Ανάλυση λογαριασμού εκμεταλλεύσεων και αποτελέ¬ 
σματα χρήσεως. 

- Ποσοτική εξέλιξη παραγωγής και πωλήσεων. 

- Ανάλυση κύκλου εργασιών. 

- Αναλύσεις βασικών πρώτων υλών. 

- Αποθέματα ετοίμων προϊόντων. 

- Ανάλυση συνολικού κόστους πωληθέντων. 

γ) Αναλυτική περιγραφή του επενδυτικού σχεδίου. 

δ) Αναλυτική περιγραφή της παραγωγικής διαδικασίας. 

ε) Τεχνικά στοιχεία και σχέδια κτιριακών εγκαταστάσε¬ 
ων και εξοπλισμού γραμμών παραγωγής καθώς και ειδι¬ 
κών εγκαταστάσεων (υφισταμένων και προβλεπομένων) 
συνοδευόμενα από πρωτότυπες προσφορές προτιμολό¬ 
για και ρΓοερθσΙυε ενός ή περισσότερων προμηθευτικών 
ή κατασκευαστικών οίκων για το σύνολο των επενδυτικών 
δαπανών αναλυτικά και κατά κατηγορία σύμφωνα με το 
άρθρο 3 του Ν. 3299/2004. 

στ) Οικονομικά στοιχεία (Ανάλυση προβλεπόμενων οι¬ 
κονομικών αποτελεσμάτων για την πρώτη πενταετία λει¬ 
τουργίας της εξεταζόμενης μονάδας). 

- Ανάλυση κύκλου εργασιών 

- Αναλύσεις ποσοτικές βασικών πρώτων και βοηθητικών 
υλών και προμήθειες υλικών. 

- Ανάλυση παραγωγικής δυναμικότητας, κόστους πα¬ 
ραγωγής, τεχνολογίας και ποιότητας. 

- Λογαριασμοί εκμεταλλεύσεως και αποτελέσματα χρή- 
σεως. 

- Χρηματοοικονομική κατάσταση (ρευστότητας, δρα¬ 
στηριότητας, διάρθρωση και αποδοτικότητα ιδίων κεφα¬ 
λαίων, κερδών) 

ζ) Στοιχεία αγοράς. 

η) Τεκμηριωμένη ανάλυση σχετικά με τις δημιουργού- 
μενες κατά ειδικότητα νέες θέσεις απασχόλησης και τις 
Ετήσιες Μονάδες Εργασίας (Ε.Μ.Ε.) στην επιχείρηση 
σύμφωνα με την προτεινόμενη για υπαγωγή επένδυση 
της. Ανάλυση του ενισχυόμενου κόστους απασχόλησης. 

θ) Στην περίπτωση που η οικονομοτεχνική μελέτη αφο¬ 
ρά επενδυτικό σχέδιο, συνολικού κόστους άνω των δια- 
κοσίων πενήντα χιλιάδων (250.000) ευρώ, υπογράφεται 
από 

ί. Οικονομολόγο, μέλος του Οικονομικού Επιμελητηρί¬ 
ου Ελλάδος (Ο.Ε.Ε.) ή αντιστοίχου Οργανισμού Κράτους- 
μέλουςτης Ευρωπαϊκής Ένωσης, 

Ν. Μηχανικό, εξειδικευμένο στο κύριο αντικείμενο της 
επένδυσης, μέλος του Τεχνικού Επιμελητηρίου Ελλάδας 
και 

ίϋ. Γεωτεχνικό, κατά περίπτωση, και όπου απαιτείται 
από το αντικείμενο της επένδυσης, μέλος του Γεωτεχνι- 
κού Επιμελητηρίου της Ελλάδας. 

Στοιχεία των ανωτέρω με τον αριθμό του φορολογικού 
τους μητρώου (Α.Φ.Μ.) και τον αριθμό μητρώου των αντί¬ 
στοιχων Επιμελητηρίων θα πρέπει να αναγράφονται στην 
υποβαλλόμενη μελέτη. 

Κατά περίπτωση η τεχνοοικονομική μελέτη πρέπει, επί¬ 
σης να περιλαμβάνει: 

α) Αναλυτική περιγραφή της παραγωγής προϊόντων και 
της παροχής υπηρεσιών εξαιρετικά προηγμένης τεχνο¬ 
λογίας και τεκμηρίωση αυτών με στοιχεία σύμφωνα μετά 
οριζόμενα στην απόφαση των κριτηρίων για τονχαρακτη- 
ρισμό των προϊόντων και των υπηρεσιών ως εξαιρετικά 
προηγμένης τεχνολογίας. 

β) Αναλυτικά περιγραφή της παραγωγής νέων προϊό¬ 
ντων σύμφωνα με τα οριζόμενα κριτήρια για τον χαρα¬ 
κτηρισμό των προϊόντων αυτών. 

γ) Αναλυτική επί μέρους περιγραφή της ανάπτυξης λο¬ 
γισμικού σύμφωνα και με τα οριζόμενα στην κανονιστική 


απόφαση για τον καθορισμό των προδιαγραφών των επι¬ 
χειρήσεων ανάπτυξης λογισμικού. 

δ) Αναλυτική επί μέρους περιγραφή των επενδύσεων 
περιβαλλοντικού χαρακτήρα σύμφωνα με το υπόδειγμα 
της οικονομοτεχνικής μελέτης. 

ε) Αναλυτική επί μέρους περιγραφή των επενδύσεων 
ενεργειακού χαρακτήρα. 

στ) Αναλυτική επί μέρους περιγραφή των επενδύσεων 
ανάπτυξης τεχνολογιών, βιομηχανικών σχεδίων και εργα¬ 
στηρίων εφαρμοσμένης βιομηχανικής ενεργειακής, με¬ 
ταλλευτικής, γεωργικής, κτηνοτροφικής, δασικής και 
ιχθυοκαλλιεργητικής έρευνας. 

4. Ειδικό παράρτημα με αναλυτική περιγραφή, στοι¬ 
χεία, και δικαιολογητικά, που θα τεκμηριώνουν τη βαθμο¬ 
λογία της επενδυτικής πρότασης σύμφωνα μετά κριτήρια 
υπαγωγής του άρθρου 6 του Ν. 3299/2004, όπως θα εξει- 
δικευθούν με την σχετική κανονιστική απόφαση. 

5. Έγκριση Τράπεζας για την χορήγηση δανείου χρη¬ 
ματοδότησης της επένδυσης με τους βασικούς όρους χο¬ 
ρήγησης του δανείου όπως: 

α) Το ύψος του δανείου και το συνολικό κόστος της 
επένδυσης. 

β) Τη διάρκεια του δανείου 

γ) Το επιτόκιο 

δ) Τη περίοδο χάριτος 

ε) Τις εξασφαλίσεις για τη παροχή του δανείου. 

6. Σχέδιο σύμβασης χρηματοδοτικής μίσθωσης για την 
περίπτωση ενίσχυσης τμήματος ή ολοκλήρου του επεν¬ 
δυτικού σχεδίου με το συγκεκριμένο είδος κινήτρου. 

7. Στοιχεία τεκμηρίωσης της δυνατότητας κάλυψης, από 
τον φορέα του επενδυτικού σχεδίου, της ιδίας συμμετοχής 
στην επένδυση καθώς και του κεφαλαίου κίνησης αυτής. 

Ενδεικτικά αναφέρονται τα εξής: 

- Αντίγραφα φορολογικών δηλώσεων και εντύπων Ε9, 
βεβαιώσεων εξάμηνης κίνησης τραπεζικών λογαρια¬ 
σμών, βεβαιώσεις κατοχής ομολόγων, μετοχών, κλπ προ- 
κειμένου για φυσικά πρόσωπα μετόχους ή εταίρους υπό 
σύσταση ή υφισταμένων εταιρειών οι οποίες θα είναι φο¬ 
ρείς των προτεινόμενων επενδύσεων. 

- Ισολογισμοί ή Λογιστικές καταστάσεις της τελευταίας 
πενταετίας καθώς και ισοζύγια τελευταίου μηνός για τα 
νομικά πρόσωπα μετόχους ή εταίρους υπό σύσταση ή 
υφιστάμενων εταιρειών οι οποίες θα είναι φορείς των 
προτεινομένων επενδύσεων. 

- Ισολογισμοί ή Λογιστικές καταστάσεις τελευταίας πε¬ 
νταετίας καθώς και ισοζύγιο τελευταίου μηνός των υφι¬ 
στάμενων εταιρειών οι οποίες είναι φορείς των προτεινό- 
μενων επενδύσεων. 

- Χορήγηση δανείου για την κάλυψη του 25% του κό¬ 
στους της επένδυσης μόνο για το καθεστώς επιδότησης 
της δημιουργούμενης απασχόλησης. 

8. Στοιχεία τεκμηρίωσης των θέσεων απασχόλησης 
(υφιστάμενων και νέων). 

α) Ο αριθμόςτου μόνιμα απασχολουμένου προσωπικού 
κατά τα 2 τελευταία έτη συνολικά και κατά βάρδια ή επο¬ 
χιακά, συνοδευόμενη από τις θεωρημένες καταστάσεις 
προσωπικού της Επιθεώρησης Εργασίας και του Ι.Κ.Α. 

Η υποβολή της δήλωσης αυτής αφορά μόνο τις περι¬ 
πτώσεις υφισταμένων επιχειρήσεων. 

β) Ο αριθμός της προβλεπομένης απασχόλησης σε νέ¬ 
ες θέσεις μόνιμης απασχόλησης συνολικά και κατά βάρ¬ 
δια η εποχιακά. 

9. Υπεύθυνη Δήλωση του άρθρου 8 του Ν. 1599/1986, 
όπως ισχύει, από τον φορέα της επένδυσης ή όσων θα 
συμμετάσχουνστον υπό σύσταση φορέα, με την οποία να 
δηλώνεται: 

α) Η μη πραγματοποίηση των επενδυτικών έργων πριν 
την υποβολή της αίτησης υπαγωγής του επενδυτικού 
σχεδίου στις διατάξεις του Ν.3299/2004. 

Η δήλωση αυτή δεν υποβάλλεται στην περίπτωση υπο¬ 
βολής αίτησης από επιχειρήσεις που σχεδιάζουν να υλο¬ 
ποιήσουν επενδύσεις σε μονάδες που έχουν πληγεί από 
φυσικά φαινόμενα. 

β) Ότι το προτεινόμενο επενδυτικό σχέδιο ή μέρος αυ¬ 
τού δεν έχει υπαχθεί για την παροχή ενισχύσεων από το 
Ν.3299/2004ήτο Ν.2601/1998 ή από άλλη πηγή. 

γ) Ότι το προτεινόμενο επενδυτικό σχέδιο δεν μπορεί 
να αφορά παραγωγή προϊόντων ομοίων με αυτά του υπα- 
χθέντος επιχειρηματικού σχεδίου στις διατάξεις του Ν. 
1892/1990 ή του Ν. 2601 /1998 ή του Ν. 3299/2004 και του 
οποίου η υλοποίηση βρίσκεται σε εξέλιξη. 

δ) Ο αριθμός των επενδυτικών σχεδίων που έχουν υπα¬ 
χθεί για λογαριασμό του ιδίου φορέα στις παρεχόμενες 
ενισχύσεις του Ν. 1892/1990 ή του 2601/1998 ή του Ν. 
3299/2004 και υποβολή φωτοαντιγράφων όλων των απο¬ 
φάσεων υπαγωγής, ολοκληρώσεως και λειτουργίας με 
τις τυχόν τροποποιήσεις τους. 

ε) Ο τρόπος που θα καλυφθεί η ίδια συμμετοχή στην 
επένδυση και θα χρηματοδοτηθεί το κεφάλαιο κίνησης. 

στ) Ότι εάν η εταιρεία δεν υφίσταται και υπάρχει υπο¬ 
χρέωση από το Νόμο για σύσταση θα υποβάλλεται δήλω¬ 
ση όπου θα δηλώνεται η νομική μορφή και η σύνθεση του 
κεφαλαίου της. 

ζ) Ότι η αγορά αποπερατωθεισών ή ημιτελών βιομηχα¬ 
νικών ή βιοτεχνικών κτιριακών εγκαταστάσεων αφορά τα 
κτίρια εκείνα που παραμένουν σε αδράνεια και δεν χρησι¬ 
μοποιούνταν τουλάχιστον για δύο (2) έτη πριν την υποβο¬ 
λή της αίτησης, δεν ανήκουν σε προβληματική επιχείρη¬ 
ση και δεν έχουν λάβει προηγούμενη κρατική ενίσχυση. 

10. Συμπλήρωση υποδείγματος δήλωσης σχετικά με τα 
στοιχεία που αφορούν την ιδιότητα των πολύ μικρών, μι¬ 
κρών και μεσαίων (Μ.Μ.Ε.) επιχειρήσεων για τον χαρα¬ 
κτηρισμό αυτών, σύμφωνα με την Ανακοίνωση της Ευρω¬ 
παϊκής Επιτροπής (2003/0 118/03). 

11. Δήλωση ότι η βιομηχανική μονάδα θα εγκατασταθεί 
σε ΒΙΠΕ ΕΤΒΑήλοιπές ΒΕΠΕ (ΒΙΠΕ, ΒΙΟΠΑ, ΒΙΠΑ, τεχνό- 
πολη και τεχνολογικά πάρκα) με κατάθεση του συμβολαί¬ 
ου αγοράς του αναγκαίου για την επένδυση οικοπέδου ή 
την αίτηση της στο αρμόδιο φορέα διοίκησης ή διαχείρι¬ 
σης της ΒΙΠΕ ΕΤΒΑ και λοιπές ΒΕΠΕ για απόκτηση οικο¬ 
πέδου και βεβαίωση αυτού για τη δυνατότητα διάθεσης 
του αναγκαίου οικοπέδου. 

Της σε περίπτωση εγκατάστασης της μονάδας εκτός 
Β.Ε.ΠΕ. είναι απαραίτητη η πλήρης και τεκμηριωμένη αι¬ 
τιολόγηση της επιλογής του τόπου εγκατάστασης. 

12. Σε περίπτωση μετεγκατάστασης μονάδος στοιχεία 
που να τεκμηριώνουν ότι η αυτή γίνεται για λόγους περι¬ 
βαλλοντικούς. 

13. Συμβάσεις μεταφοράς τεχνολογίας, ΚΝΟ\Λ/ ΗΟ\Λ/ 
όπου θα αναφέρεται η παραχώρηση αδείας, το είδος της 
τεχνολογίας, οιπληρωμές, η διάρκειατης σύμβασης κλπ. 

Άρθρο 2 

ΕΙΔΙΚΑ ΔΙΚΑΙΟΛΟΓΗΤΙΚΑ 

Τα δικαιολογητικά και τεχνοοικονομικά στοιχεία του άρ¬ 
θρου αυτού αφορούν την υποβολή πρόσθετων, πέραν 


των γενικών δικαιολογητικών, και συνδέονται με το είδος 
του επενδυτικού σχεδίου. 

1. Για επενδύσεις μονάδων μεταποίησης (βιομηχανικές 
ή βιοτεχνικές). 

α) Για επενδύσεις ίδρυσης μεταποιητικών μονάδωντων 
οποίων οι παραγωγικές δραστηριότητες κατατάσσονται 
στηνΑΙ κατηγορία σύμφωνα μετηνΚΥΑ Η.Π 15393/2332/ 
5.8.2002 (ΦΕΚ 1022/Τευχ. Β/5.8.2002) των Υπουργών Οι¬ 
κονομίας και Οικονομικών και ΠΕ.ΧΩ.Δ.Ε. 

- Άδεια εγκατάστασης 

- Έγκριση διάθεσης υγρών αποβλήτων (όπου απαιτείται). 

- Έγκριση περιβαλλοντικών όρων (μόνο για εγκατάστα¬ 
ση εντός ΒΕΠΕ). 

β) Γ ια επενδύσεις επέκτασης υφισταμένων μεταποιητι¬ 
κών μονάδων. 

- Έγκριση της επέκτασης με τροποποίηση της άδειας 
εγκατάστασης. 

-Άδεια λειτουργίας. 

γ) Επενδύσεις μονάδων εμφιάλωσης νερού. 

- Βεβαίωση καταλληλότητας νερού (μικροβιολογική 
ανάλυση) και πιστοποίηση της ποιότητας νερού (χημική 
ανάλυση) από τη Δ/νση Υγιεινής της οικείας Νομαρχίας η 
από επίσημα αναγνωρισμένους εργαστηριακούς φορείς. 

- Άδεια χρήσης νερού σύμφωνα με το Π.Δ. 255/1989. 

δ) Γ ια επενδύσεις αφαλάτωσης θαλασσινού ή υφάλμυ¬ 
ρου νερού για την παραγωγή πόσιμου ύδατος. 

- Έγκριση περιβαλλοντικών όρων σύμφωνα με την ΚΥΑ 
Η.Π.15393/2332/5.8.2002 (ΦΕΚ 1022/Β/5.8.2002) των 
Υπουργών Οικονομίας και Οικονομικών και ΠΕΧΩΔΕ. 

- Άδεια εκτέλεσης έργου για την αξιοποίηση υδάτινων 
πόρων από τον Γ ενικό Γ ραμματέα της οικείας Περιφέρει¬ 
ας σύμφωνα με το Ν. 3199/2003 και την υπ’ αριθμ. Φ. 16/ 
5813/17.5.1989 κοινή υπουργική απόφαση των Υπουρ¬ 
γών Εσωτερικών, Τουρισμού, ΠΕ.ΧΩ.Δ.Ε. και Γεωργίας, 
που εκδόθηκε με το Π.Δ. 255/1989, όπως ισχύει. 

ε) Γ ια επενδύσεις βυρσοδεψιών. 

- Έγκριση περιβαλλοντικών όρων για μετεγκατάσταση 
των βυρσοδεψιών εντός ΒΕΠΕ. 

- Έγκριση μελέτης προεργασίας υγρών αποβλήτων. 

- Άδεια του φορέα διαχείρισης της ΒΕΠΕ για την εγκα¬ 
τάσταση της μονάδος. 

στ) Γ ια επενδύσεις μονάδων παραγωγής φαρμακευτι¬ 
κών προϊόντων. 

- Άδεια εγκατάστασης 

- Άδεια κυκλοφορίας προϊόντος 

- Άδεια παραγωγής 

ζ) Γ ια επενδύσεις μονάδων παραγωγής βιοκαυσίμων ή 
στερεών καυσίμων από βιομάζα. 

- Άδεια εγκατάστασης 

2. Γ ια επενδύσεις μονάδων -παραγωγής ενέργειας και 
συμπαραγωγής ηλεκτρισμού και θερμότητας. 

α) Για Αιολικούς σταθμούς. 

- Άδεια εγκατάστασης 

β) Γ ια Υδροηλεκτρικούς σταθμούς 

- Άδεια χρήσης νερού και άδεια εγκατάστασης (ενιαία 
άδεια). 

γ) Γ ια σταθμούς συμπαραγωγής Ηλεκτρισμού - Θερμό¬ 
τητας. 

- Άδεια εγκατάστασης ή επέκτασης. 

δ) Για Γεωθερμικούς σταθμούς 

- Μίσθωση του δικαιώματος διαχείρισης του γεωθερμι¬ 
κού πεδίου (Ν. 3175/2003). 

- Άδεια εγκατάστασης ή και επέκτασης. 

ε)Για μονάδες - σταθμούςτηλεθέρμανσης-τηλεψύξης 

- Άδεια διανομής θερμικής ενέργειας. 

στ) Γ ια σταθμούς παραγωγής ηλεκτρικής ενέργειας 
από βιομάζα. 

- Άδεια εγκατάστασης ή επέκτασης. 

3. Γ ια επενδύσεις εργαστηρίων εφαρμοσμένης βιομη¬ 
χανικής ενεργειακής μεταλλευτικής, γεωργικής, κτηνο- 
τροφικής, δασικής και ιχθυοκαλλιεργητικής έρευνας. 
Επιχειρήσεις ανάπτυξης τεχνολογιών και Βιομηχανικών 
σχεδίων. 

- Αναλυτική περιγραφή των προδιαγραφών των εργα¬ 
στηρίων και του αντικειμένου έρευνας αυτών. 

4. Για επενδύσεις παροχής υπηρεσιών εξαιρετικά 
προηγμένης τεχνολογίας. 

- Απαιτούνται μόνο τα γενικά δικαιολογητικά. 

5. Για επενδύσεις επιχειρήσεων ανάπτυξης λογισμικού. 

- Απαιτούνται μόνο τα γενικά δικαιολογητικά. 

6. Γ ια επενδύσεις μεταλλευτικών επιχειρήσεων. 

- Απόφαση έγκρισης Τεχνικής μελέτης 

- Έγκριση περιβαλλοντικών όρων. 

- Άδεια παραχώρησης και εκμετάλλευσης. 

- Άδεια εγκατάστασης ή επέκτασης σε περίπτωση εγκα¬ 
τάστασης εξοπλισμού εμπλουτισμού μεταλλεύματος. 

-Άδεια λειτουργίας για τις υφιστάμενες εγκαταστάσεις 
επεξεργασίας του μεταλλεύματος όπου απαιτείται από 
την κείμενη νομοθεσία. 

7. Για επενδύσεις επιχειρήσεων εξόρυξης και θραύσης 
(λατομεία) αδρανών υλικών. 

α) Δημόσια λατομεία αδρανών υλικών εντός λατομικών 
περιοχών. 

- Έγκριση τεχνικής μελέτης εκμετάλλευσης σύμφωνα 
με το άρθρο 9 του Ν. 1428/1984. 

- Έγκριση περιβαλλοντικών όρων σύμφωνα με την Κοι¬ 
νή Απόφαση υπ'αριθμ. Η.Π. 15393/2332/5.8.2002 των 
Υπουργών Οικονομίας και Οικονομικών και ΠΕΧΩΔΕ. 

- Μισθωτήριο παραχώρησης από την οικεία Νομαρχία 
για την εκμετάλλευση του λατομείου, σύμφωνα με το άρ¬ 
θρο 8 του Ν. 2115/1993 και εφόσον υπάρχει η δυνατότη¬ 
τα σύμφωνα με το άρθρο 10 του Ν. 1428/1984. 

β) Αοιπά λατομεία (Δημοτικά- Κοινοτικά - Ιδιωτικά). 

- Έγκριση τεχνικής μελέτης εκμετάλλευσης σύμφωνα 
με το άρθρο 9 του Ν. 1428/1984. 

- Έγκριση περιβαλλοντικών όρων σύμφωνα με την κοι¬ 
νή απόφαση υπ’ αριθμ. Η.Π. 15393/2332/5.8.2002 των 
Υπουργών Οικονομίας και Οικονομικών και ΠΕΧΩΔΕ. 

- Άδεια εκμετάλλευσης από την οικεία Νομαρχία σύμ¬ 
φωνα με το Ν. 2115/1993, όπως ισχύει. 

8. Γ ια επενδύσεις επιχειρήσεων εξόρυξης, επεξεργα¬ 
σίας και εν γένει αξιοποίησης βιομηχανικών ορυκτών κα¬ 
θώς και λατόμευσης μαρμάρων. 

- Έγκριση περιβαλλοντικών όρων. 

- Άδεια εκμετάλλευσης. 

9. Γ ια επενδύσεις επιχειρήσεων του πρωτογενή τομέα 
(θερμοκήπια, κτηνοτροφικές επιχειρήσεις, νέες καλλιέρ¬ 
γειες βιολογικής Γεωργίας, υδατοκαλλιέργειες). 

ί) Γεωργικές επιχειρήσεις 

α) Θερμοκήπια 

- Άδεια Πολεοδομίας και Υγειονομικής Υπηρεσίας της 
οικείας Νομαρχίας για επενδύσεις θερμοκηπίων όταν 
εγκαθίστανται εντός ορίων οικιστικών περιοχών. 


β) Μονάδες σποροπαραγωγής 

- Άδεια από το Υπουργείο Αγροτικής Ανάπτυξης και 
Τροφίμων για την τήρηση των προδιαγραφών σύγχρονου 
μηχανολογικού εξοπλισμού παραγωγής - επεξεργασίας 
και τυποποίησης πολλαπλασιαστικού υλικού για επενδύ¬ 
σεις που αφορούν σποροπαραγωγή. 

γ) Μονάδες βιολογικής γεωργίας. 

- Βεβαίωση του Οργανισμού Ελέγχου και Πιστοποίησης 
βιολογικών προϊόντων για τήρηση των προδιαγραφών 
του κανονισμού της ΕΈ. 2092/1991 για βιολογικό τρόπο 
παραγωγής γεωργικών προϊόντων. 

Μ) Κτηνοτροφικές (βουστάσια-χοιροστάσια- ποιμνιο¬ 
στάσια ιπποφορβεία) και πτηνοτροφικές επιχειρήσεις. 

- Άδεια ίδρυσης ή επέκτασης από τον οικείο ΟΤΑ ύστε¬ 
ρα από γνωμάτευση της οικείας Α/βάθμιας Επιτροπής. 

- Νέα άδεια ίδρυσης σε περίπτωση αύξησης της δυνα¬ 
μικότητας της υφιστάμενης μονάδας (επέκταση). 

ίϋ) Επιχειρήσεις εκτροφείων θηραμάτων. 

- Άδεια ίδρυσης από τον οικείο ΟΤΑ ύστερα από γνωμά¬ 
τευση της οικείας Α/θμιας επιτροπής. 

- Άδεια δασαρχείου σε περίπτωση εγκατάστασης εντός 
δασικού χώρου. 

ίν) Επιχειρήσεις ιχθυοκαλλιέργειας. 

- Άδεια ίδρυσης από την εποπτεία Αλιείας της οικείας 
Νομαρχίας. 

10. Για επενδύσεις αγροτικών η αγροτοβιομηχανικών 
Συν/σμών (Αρθρο 3 παραγ. 1 α υποπερίπτωση ϋ του 
Ν.3299/2004). 

Απαιτούνται μόνο τα γενικά δικαιολογητικά. 

11. Για επενδύσεις επιχειρήσεων που τυποποιούν, συ¬ 
σκευάζουν και συντηρούν γεωργικά, κτηνοτροφικά προϊ¬ 
όντα ή προϊόντα αλιείας και ιχθυοτροφίας. 

Απαιτούνται μόνο τα γενικά δικαιολογητικά. 

12. Για επενδύσεις επιχειρήσεων ΟΤΑ η Νομαρχιακής 
αυτοδιοίκησης και Συν/σμών για ανέγερση και εκμετάλ¬ 
λευση βιοτεχνικών Κέντρων και κτιρίων σε ΒΕΠΕ (ΒΙΠΕ, 
ΒΙΟΠΑ και ΒΙΠΑ) καθώς και μετασκευή και διαμόρφωση 
παλαιών βιομηχανοστασίων και λοιπών εγκαταστάσεων. 

- Κατάθεση του συμβολαίου κτήσης της κυριότητας ή 
της αγοράς του αναγκαίου για την επένδυση οικοπέδου ή 
της αίτησης προς τον αρμόδιο φορέα διοίκησης η διαχεί- 
ρισηςτις ΒΙΠΕ, ΒΕΠΕ, ΒΙΠΑ κλπ. για την απόκτηση του οι¬ 
κοπέδου αυτού επί του οποίου θα ανεγερθείτο βιοτεχνι¬ 
κό κέντρο ή κτίριο. 

13. Για επενδύσεις επιχειρήσεων ίδρυσης και εκμετάλ¬ 
λευσης δημόσιας χρήσεως σταθμών αυτοκινήτων(υπέρ- 
γειων, υπόγειων, πλωτών) και δημόσιας χρήσης εστεγα- 
σμένων ή και ημιστεγασμένων σταθμών φορτηγών, λεω¬ 
φορείων και άλλων εν γένει βαρέων οχημάτων. 

Α) ΑΠΟ ΙΔΙΩΤΙΚΟΥΣ ΦΟΡΕΙΣ 

α)Έγκριση σκοπιμότητας από τον Οργανισμό Αθήνας 
και Θεσσαλονίκης και τις κατά τόπους ΔΕΣΕ. 

β) Συμβόλαιο κυριότηταςτου οικοπέδου εγκατάστασης 
εφόσον ο Σταθμός ιδρύεται σε ιδιόκτητο οικόπεδο. Στην 
περίπτωση που ο Σταθμός ιδρύεται στον υπόγειο χώρο 
της ιδιοκτησίας, το Συμβόλαιο κυριότητας θα πρέπει να 
συνοδεύεται και από την σύσταση οριζοντίου ιδιοκτησίας 
που θα πρέπει να έχει συνταχθεί και η οποία θα περιγρά¬ 
φει τους χώρους και τα διαμερίσματα τα οποία θα περι¬ 
λαμβάνει ο σταθμός (Άρθρο 9 παραγρ. 2 του Ν. 2052/ 
1994). 

γ) Σύμβαση παραχώρησης της χρήσης του ακινήτου 
που θα ιδρυθεί ο σταθμός πολυετούς διάρκειας (μίσθωση 

για τουλάχιστον 15 έτη) στην περίπτωση που ο σταθμός 
ιδρύεται σε μη ιδιόκτητο ακίνητο. 

δ) Άδεια ίδρυσης του σταθμού αυτοκινήτων Δημόσιας 
χρήσης που χορηγείται απάτην αρμόδια Υπηρεσία, Δ/νση 
Συγκοινωνιών της οικείας Νομαρχίας. 

ε) Άδεια ίδρυσης σταθμού Υπεραστικών λεωφορείων, 
σταθμού φορτηγών αυτοκινήτων ή εμπορευματικού 
σταθμού που χορηγείται από την αρμόδια Υπηρεσία, 
Δ/νση Συγκοινωνιών της οικείας Νομαρχίας, σύμφωνα με 
τις διατάξεις του Π.Δ. 79/2004. 

Β) Από ΟΤΑ. 

α)Έκδοση Π.Δ. με πρόταση ΥΠΕΧΩΔΕ για τον καθορι¬ 
σμό θέσεων υπογείων σταθμών αυτοκινήτων Δ.Χ. που 
πραγματοποιούνται από ΟΤΑ σε χώρους κοινής ωφέλει¬ 
ας ή κοινόχρηστους χώρους που ανήκουν στο Δημόσιο ή 
Νομικά Πρόσωπα Δημοσίου Δικαίου (άρθρο 8 παράγρ. 
1 του Ν. 2052/1994) και παραχωρούνται κατά χρήση. 

β )Άδεια ίδρυσης του σταθμού αυτοκινήτων Δημόσιας 
χρήσης που χορηγείται από την ΕΥΔΕΚτης Γ. Γ. Δημοσίων 
'Εργωντου ΥΠΕΧΩΔΕ. 

14. Για επενδύσεις επιχειρήσεων υγρών καυσίμων και 
υγραερίων που πραγματοποιούνται σε νησιά και αφο¬ 
ρούν εγκαταστάσεις αποθήκευσης η προμήθεια εξοπλι¬ 
σμού μεταφοράς υγρών καυσίμων και υγραερίων. 

α) Έγκριση περιβαλλοντικών επιπτώσεων από το ΥΠΕ¬ 
ΧΩΔΕ. 

β) Άδεια εγκατάστασης ή επέκτασης ί) από την Δ/νση 
Βιομηχανίας της οικείας Νομαρχίας για εγκατάσταση 
υγρών καυσίμων μέχρι 13.000 Μ3 και υγραερίων μέχρι 
500 πι3. 

ϋ) από τη Δ/νση εγκατάστασης πετρελαιοειδών του 

ΥΠΑΝ για υγρά καύσιμα >13.000 Μ3 και για υγραέρια 
>500 Μ3. 

15. Για επενδύσεις εκσυγχρονισμού μεταφορικών μέ¬ 
σων που αφορούν πλοία για εξυπηρέτηση απομακρυσμέ¬ 
νων, χερσαίων, νησιώτικων και παραλίμνιων περιοχών. 

- Καταμέτρηση από ΥΕΝ. 

- Έγγραφο εθνικότητος. 

- Νηολόγηση πλοίου από Λιμεναρχείο. 

- Άδεια σκοπιμότητας δρομολόγησης πλοίου από ΥΕΝ. 

- Πιστοποιητικό ασφαλείας επιβατικού πλοίου από ΥΕΝ 

- Διεθνές πιστοποιητικό πρόληψης ρύπανσης από πε¬ 
τρέλαιο από το ΥΕΝ. 

- Πιστοποιητικό κλάσης από ΥΕΝ. 

16. Για επενδύσεις κέντρων αποθεραπείας και αποκα¬ 
τάστασης και για κέντρα αυτόνομης διαβίωσης ατόμων 
ΜΕΑ: 

- Άδεια ίδρυσης από την Δ/νση Κοινωνικής Πρόνοιας 
της οικείας Νομαρχίας. 

17. Για επενδύσεις τουριστικών επιχειρήσεων 

Α. Ίδρυση ή επέκταση ξενοδοχειακών μονάδων. 

- Ειδική Γνωμάτευση ΕΟΤ για την καταλληλότητα της 
περιοχής ίδρυσης ή επέκτασης της μονάδας σύμφωνα με 
την σχετική διάταξη του αναπτυξιακού Νόμου. 

- Έγκριση αρχιτεκτονικών σχεδίων ΕΟΤ. 

Β. Ειδικές μορφές τουρισμού. 

Β1. Συνεδριακά Κέντρα, κέντρα θαλασσοθεραπείας, 
γήπεδα ΘοΙΙ, εγκαταστάσεις αξιοποίησης ιαματικών πη¬ 
γών, χιονοδρομικά κέντρα, κέντρα τουρισμού Υγείας και 
Κέντρα προπονητικού-αθλητικού τουρισμού: 

- Έγκριση σκοπιμότητας του ΕΟΤ σύμφωνα με τις σχε¬ 
τικές προδιαγραφές. 

Β2. Λιμένες σκαφών αναψυχής (μαρίνες, ζώνες αγκυ¬ 
ροβολιών, καταφύγια κ.λπ). 


- Χωροθέτηση του λιμένα με απόφαση του Υπουργού 
Τουριστικής Ανάπτυξης. 

- Σύμβαση παραχώρησης της χρήσης της ζώνης που θα 
διαμορφωθεί ο τουριστικός λιμένας, μεταξύ του Υπουρ¬ 
γού Τουριστικής Ανάπτυξης και του φορέα του λιμένος. 

Γ. Μετατροπή διατηρητέων ή παραδοσιακών κτιρίων σε 
ξενοδοχειακές μονάδες Γ τάξης και άνω. 

Γ1. Διατηρητέα κτίρια. 

- Εγκριτική απόφαση του ΥΠΕΧΩΔΕ για τον χαρακτηρι¬ 
σμό του κτίσματος ως «διατηρητέου» (Ν. 2831/2002). 

- Εγκριτική απόφαση του Υπουργείου Αιγαίου στην πε¬ 
ριοχή ευθύνης του (Π.Δ. 110/2001). 

- Εγκριτική απόφαση του Υπουργείου Βορείου Ελλάδος 
για τον χαρακτηρισμό του κτίσματος ως διατηρητέου 
στην περιοχή ευθύνης του. 

- Εγκριτική απόφαση του Υπουργού Πολιτισμού για τον 
χαρακτηρισμό του κτίσματος ως «μνημείου» λόγω της αρ¬ 
χιτεκτονικής πολεοδομικής εθνολογικής λαογραφικής, 
τεχνικής, βιομηχανικής ή εν γένει ιστορικής, καλλιτεχνι¬ 
κής ή επιστημονικής σημασίας του (Ν.3028/2002, αρ.6). 

Γ2. Παραδοσιακά κτίρια 

- Πιστοποίηση από την αρμόδια ΕΠΑΕ (Επιτροπή Αρχι¬ 
τεκτονικού Ελέγχου) της οικείας Νομαρχίας ότι το κτίσμα 
έχει αξιόλογα στοιχεία παραδοσιακής αρχιτεκτονικής. 

- Χαρακτηρισμός από τη Δ/νση Περιβάλλοντος του 
Υπουργείου Αιγαίου του κτίσματος ως παραδοσιακού. 

- Χαρακτηρισμός από την Δ/νση Περιβάλλοντος του 
Υπουργείου Βορείου Ελλάδος του κτίσματος ως παρα¬ 
δοσιακού. 

Δ. Εκσυγχρονισμός ολοκληρωμένης μορφής ξενοδο¬ 
χειακών μονάδων και κατασκηνώσεων (οαπιρίηρε). 

Για επενδύσεις που αφορούν εκσυγχρονισμό ολοκλη¬ 
ρωμένης μορφής ξενοδοχειακών μονάδων Γ τάξης και 
άνω ή κατασκηνώσεων υποβάλλονται: 

- Πλήρη σειρά εγκεκριμένων αρχιτεκτονικών σχεδίων 
της μονάδος από τον ΕΟΤ (έγκριση και αρχιτεκτονικά 
σχέδια ίδρυσης της μονάδας) καθώς και εγκεκριμένα από 
τον ΕΟΤ τροποποιητικά σχέδια εάν αυτό απαιτείται από 
την κείμενη νομοθεσία (οικοδομικός κανονισμός). 

- Δήλωση σε περίπτωση υποβολής επενδυτικού σχεδί¬ 
ου ή προγράμματος χρηματοδοτικής μίσθωσης που αφο¬ 
ρά εκσυγχρονισμό ολοκληρωμένης μορφής ξενοδοχεια¬ 
κών μονάδων ή κατασκηνώσεων ότι αυτό δεν έχει υπαχθεί 
στις διατάξεις του Ν.1892/1990 ή του Ν.2601/1998 ή και 
του Ν. 3299/2004 και σε περίπτωση ύπαρξης υπαγωγής 
ότι έχει παρέλθει 5ετία από την ημερομηνία έκδοσης της 
απόφασης ολοκλήρωσης της επένδυσης. 

- Δήλωση ότι έχει παρέλθει 5ετία από την έναρξη λει¬ 
τουργίας του ξενοδοχείου ή του οεπιρίηρ και υποβολή 
του ειδικού σήματος, των αδειών λειτουργίας αυτών. 

18. Για επενδύσεις Ιερών Μονών. 

- Υποβολή αρχιτεκτονικών σχεδίων για την ανέγερση, 
αποκατάσταση μετατροπή και εκσυγχρονισμό των κτιρια- 
κών εγκαταστάσεων και τις αντίστοιχες εγκρίσεις όπου 
απαιτούνται. 

19. Για επενδύσεις επιχειρήσεων που στεγάζονται σε 
παραδοσιακά ή διατηρητέα λιθόκτιστα κτίρια ή και κτι- 
ριακά συγκροτήματα βιομηχανικού χαρακτήρα που πα¬ 
ράγουν ή και τυποποιούν Π.Γ.Ε. ή και προϊόντα ΠΟΠ. 

- Εγκριτική πράξη του ΥΠΕΧΩΔΕ ή του Υπουργείου Πο¬ 
λιτισμού και Επιστημών για τον χαρακτηρισμό του κτί¬ 
σματος σαν παραδοσιακού ή διατηρητέου. 

- Βεβαίωση αναγνώρισης για το προϊόν ΠΟΠ ή Π.Γ.Ε. 
σύμφωνα με τον κανονισμό 2081/1992 της Ε.Ε. από τη 
Δ/νση Γεωργίας της οικείας Νομαρχίας της περιοχής που 
προέρχεται το προϊόν. 

- Καταχώρηση του προϊόντος στο μητρώο ΠΟΠ ή ΠΓΕ 
σύμφωνα με τον αναλογούντα κανονισμό της Ε.Κ. 

ΣΗΜΕΙΩΣΗ: Για τις ενισχύσεις θεματικών πάρκων, ευ- 
ρυζωνικών, κ.λ.π. θα εκδοθεί νεώτερη απόφαση για τον 
καθορισμό των ειδικών συνοδευτικών δικαιολογητικών. 

ΠΡΟΣΘΕΤΑ ΕΙΔΙΚΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΠΙΔΟ¬ 
ΤΗΣΗ ΘΕΣΕΩΝ ΑΠΑΣΧΟΛΗΣΗΣ. 

1. Υπεύθυνη δήλωση του άρθρου 8 του Ν. 1599/1986 
του φορέα της επένδυσης που να αναφέρεται: 

Στον αριθμό της προβλεπόμενης απασχόλησης σε νέες 
θέσεις μόνιμης απασχόλησης ανά κατηγορία μισθολογι- 
κού κόστους συνολικά και κατά βάρδια ή εποχιακά μετά 
την ολοκλήρωση του προτεινόμενου επενδυτικού σχεδί¬ 
ου και για μία τριετία. 

2. Ανάλυση του μισθολογικού κόστους απασχόλησης 
των νέων θέσεων εργασίας(μονίμων, εποχιακών και μερι¬ 
κής απασχόλησης) 

Άρθρο 3 

1. Τα παραπάνω δικαιολογητικά και στοιχεία δεν μπο¬ 
ρούν να αντικατασταθούν με υπεύθυνη δήλωση του άρ¬ 
θρου 8 του Ν. 1599/1986, όπως ισχύει, εκτός των οριζο- 
μένων στην παρούσα απόφαση. 

2. Αιτήσεις που δεν συνοδεύονται από όλα τα απαιτού- 
μενα δικαιολογητικά και στοιχεία όπως ορίζονται στην 
παρούσα απόφαση ή όταν η οικονομοτεχνική μελέτη εμ¬ 
φανίζει σοβαρές ελλείψεις μετά από γνώμη της γνωμο- 
δοτικής επιτροπής οι οποίες καθιστούν αδύνατη την αξιο¬ 
λόγηση της επένδυσης, δεν εξετάζονται και τίθενται στο 
αρχείο της αρμόδιας Υπηρεσίας. 

Άρθρο 4 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Άρθρο 5 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓ. ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- 

Αριθ. ΥΠΠΟ/ΔΝΣΑΚ/Γ/10952/319 (2) 

Χαρακτηρισμός ως μνημείου του Εργοστασίου (Βαμβα- 
κουργείο) που βρίσκεται στο Ο.Τ. 443 όπως αυτό ορί¬ 
ζεται από τις οδούς Γ. Αβέρωφ - Κιρκίνης - Βυζ. Αυτο- 
κρατόρων και Μακελλαράκη, στο Δήμο Νέας Ιωνίας, 
φερομένης ιδιοκτησίας 30ΤΒΙ5 ΤΕΧΝΙΚΗ ΑΤΕΒΕ (τέ¬ 
ως «Κλωστήρια Αττικής Α.Ε.»). 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Περί Κυβέρνησης και Κυβερνητι¬ 
κών Οργάνων», που δημοσιεύθηκε στο ΦΕΚ137/26.7.1985. 


β) Του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Φ.Ε.Κ. 
153/Α/28.6.2002). 

γ) Του Ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της Ευ¬ 
ρώπης» (ΦΕΚ 61 /Α/13.4.1992). 

δ) Του Π.Δ. 191/2003 (ΦΕΚ 146/Α/13.6.2003) «Οργανι¬ 
σμός Υπουργείου Πολιτισμού». 

2. Την με Α.Π. 133/24.3.2004 απόφαση του Πρωθυ¬ 
πουργού και Υπουργού Πολιτισμού (ΦΕΚ 527/Β724.3. 
2004), με την οποία ανατίθεται η άσκηση αρμοδιοτήτων 
στην αναπληρωτή Υπ. Πολιτισμού Φ. Πάλλη Πετραλιά και 
στους Υφυπουργούς Γ. Ορφανό και Π. Τατούλη, όπως 
διορθώθηκε και δημοσιεύθηκε στο ΦΕΚ 558/Β/2.4.2004. 

3. Την υπουργική απόφαση με Α.Π. ΥΠΠΟ/ΔΟΕΠΥ/ΤΟ- 
ΠΥΝΣ/15/3696/20.1.2004 (ΦΕΚ 70/Β/20.1.2004) «Μεταβί¬ 
βαση αρμοδιοτήτωντου Υπουργού Πολιτισμού στις Περι¬ 
φερειακές...» καθώς και την υπουργική απόφαση ΥΠ ΠΟ/ 
ΔΟΕΠΥ/ΤΟΠΥΝΣ/14/3698/20.1.2004 (ΦΕΚ 70/Β/20.1. 
2004) «Οργάνωση και Λειτουργία των Συμβουλίων του Ν. 
3028/2002 στο Υπουργείο Πολιτισμού». 

4. Την εισήγηση της Εφορεία Νεωτέρων Μνημείων Αττι¬ 
κής και τα λοιπά στοιχεία του φακέλου. 

5. Την ομόφωνη γνωμοδότηση του Τοπικού Συμβουλίου 
Μνημείων Αττικής με αριθμό Πρακτικού 11/21.12.2004 
(θέμα 7α), αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/2002, το Εργοστάσιο - Βαμβακουργείο που 
βρίσκεται στο Ο.7. 443 όπως αυτό ορίζεται από τις οδούς 
Γ. Αβέρωφ -Κιρκίνης - Βυζ. Αυτοκρατόρων και Μακελλα¬ 
ράκη, στο Δήμο Νέας Ιωνίας, φερομένης ιδιοκτησίας 
30ΤΒΙ3 ΤΕΧΝΙΚΗ ΑΤΕΒΕ (τέως «Κλωστήρια Αττικής 
Α.Ε.»), λόγω της ιδιαίτερης αρχιτεκτονικής, πολεοδομικής, 
κοινωνικής, βιομηχανικής και ιστορικής του σημασίας. 

Το κτίριο αποτελεί μοναδικό δείγμα μνημειώδους βιο¬ 
μηχανικής αρχιτεκτονικής, το οποίο αποτυπώνει στην ελ¬ 
ληνική πραγματικότητα τις επιρροές της Ευρωπαϊκής 
Βιομηχανικής Αρχιτεκτονικής. Η διατήρησή του συντελεί 
στην ανάδειξη των πολιτιστικών αγαθών και ειδικότερα 
του βιομηχανικού πολιτισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθ. ΥΠΠΟ/ΔΙΝΕΣΑΚ/80358/1895 (3) 

Χαρακτηρισμός ως μνημείου της επιτύμβιας στήλης στη 
μνήμη του Νικολάου Βράχμαν (ΒΓαοόπιαπη) στο νε¬ 
κροταφείο Καλαμάτας Ν. Μεσσηνίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α/ 26.7. 
1985». 

β) Του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς». 

γ) Του Ν. 2039/1992 «Περί Κύρωσης της Σύμβασης για 
την προστασία της αρχιτεκτονικής Κληρονομιάς της Ευ¬ 
ρώπης ΦΕΚ61/Α713.4.1992). 

δ) Του Π. Δ. 191/2003 «Περί Οργανισμού του ΥΠ.ΠΟ.». 

2. Την υπ’ αριθ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Περί ανάθεσης 
άσκησης αρμοδιοτήτων στην Αναπληρωτή Υπουργό Πο¬ 
λιτισμού Φάνη Πάλλη - Πετραλιά και στους Υφυπουργούς 
Γεώργιο Ορφανό και Πέτρο Τατούλη» (ΦΕΚ 527/Β/ 
24.5.2004), όπως διορθώθηκε στο (ΦΕΚ558/Β/2.4.2004). 

3. Την εισήγηση της Υπηρεσίας Νεωτέρων Μνημείων 
και Τεχνικών Έργων Δυτ. Ελλάδος, καθώς και τα λοιπά 
στοιχεία του φακέλου. 

1. Την ομόφωνη γνωμοδότηση του Τοπικού Συμβουλίου 
Μνημείων Πελοποννήσου με αριθμό 10/15.7.2004, απο¬ 
φασίζουμε: 

Χαρακτηρίζουμε ως μνημείο, σύμφωνα μετις διατάξεις 
του Ν. 3028/2002, την επιτύμβια στήλη στη μνήμη του Νι¬ 
κολάου Βραχμαν (ΒΓαοίιιτιαηπ) στο νεκροταφείο Καλαμά¬ 
τας, πρώτου ιατρού της Καλαμάτας, διότι αποτελεί αξιό¬ 
λογο γλυπτικό έργο τέχνης από πεντελικό μάρμαρο, σπά¬ 
νιο στο είδος του με την περίτεχνη ανάγλυφη παράσταση 
- κόγχη με μορφή εφήβου αγγέλου-, την επιγραφή στο κά¬ 
τω μέρος καιτο παραβολικό ακρωτήριο με σύνθετο ανθέ¬ 
μιο ως επίστεψη. Επί πλέον για ζώνη προστασίας να χα¬ 
ρακτηριστεί όλος ο οικογενειακός τάφος της οικογένειας 
Νικολάου Κάρτσωνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2005 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθ. ΥΠΠΟ/ΔΙΜ/17260/667 (4) 

Χορήγηση αδείας ίδρυσης και λειτουργίας Ωδείου στην 
Κωνσταντίνα Σωτηροπούλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/1985 «Κυβέρνηση και κυβερνητικά όργα¬ 
να». 

2. Το Π. Δ/γμα 191/2003 «Οργανισμός Υπουργείου Πο¬ 
λιτισμού» (ΦΕΚ 146/τ.Α/2003). 

3. Το Β.Δ/γμα 16/1966 «περί ιδρύσεως ιδιωτικών μουσι¬ 
κών ιδρυμάτων» 

4. Το Ν. 3207/2003 «Ρύθμιση θεμάτων Ολυμπιακής προ¬ 
ετοιμασίας και άλλες διατάξεις» (ΦΕΚ 302/τ.Α/ 
24.12.2003). 

5. Το Ν. 299/1976 «περί ρυθμίσεων θεμάτων αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων ως και το από 11.11.1957 Β.Δ. «περί κυ- 
ρώσεως του εσωτερικού κανονισμού του Ωδείου Θεσσα¬ 
λονίκης». 

6. Το άρθρο 29του Ν. 1158/1981 «περίοργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

7. Την απόφαση υπ’ αριθμ. ΥΠΠΟ/ΓΝΟΣ/49095/ 
30.10.1991 «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γεν. Γραμματείς, Γεν. Διευθυντές, Προϊστάμενους Δ/νσε- 
ων Τμημάτων, Γραφείων της Κ.Υ. του ΥΠΠΟ» (ΦΕΚ 
987/Τ.Β/28.11.1991). 

8. Την απόφαση υπ’ αριθμ. ΥΠΠΟ/ΓΝΟΣ/33992/31.8.1987 
«προϋποθέσεις λειτουργίας τμήματος Κλασικής Κιθάρας» 


(ΦΕΚ 500/τ.Β/1987) και ΥΠΠΟ/ΓΝΟΣ/ 33990/ 31.8.1987 
«προϋποθέσεις λειτουργίας τμήματος κρουστών». 

9. Το από 23.2.2005 πρακτικό αυτοψίας της Επιτροπής 
Ελέγχου καταλληλότητας εγκαταστάσεων μουσικού εκ¬ 
παιδευτηρίου Περιφέρειας Δυτικής Ελλάδος. 

10. Την από 12.1.2005 αίτηση της Κωνσταντίνας Σωτη¬ 
ροπούλου μετά συνημμένα δικαιολογητικά. 

1. Χορηγούμε στην Κωνσταντίνα Σωτηροπούλου άδεια 
ίδρυσης και λειτουργίας Ωδείου που θα στεγαστεί στο 
κτίριο επί της οδού Βότσαρη αρ. 8, (ισόγειο και Α' όρο¬ 
φος) στη Πάτρα και θα έχει την επωνυμία «Ωδείο Σωτη¬ 
ροπούλου». 

2. Το Ωδείο θα λειτουργήσει τις εξής σχολές και τμήμα¬ 
τα: 

Α. Σχολή Ανωτέρων Θεωρητικών Μαθημάτων και Συν¬ 
θέσεων 1. Ωδικής, 2. Αρμονίας, 3. Ενοργάνωσης, 4. Αντί¬ 
στιξης, 5. Φυγής, 6. Συνθέσεως. 

Β. 1. Πληκτών, 2. Εγχόρδων, 3. Πνευστών, 4. Κλασικής 
Κιθάρας, 5. Κρουστών. 

Γ. Σχολή Μονωδίας με τμήμα Μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2005-2006. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 

-♦- 

Αριθ. ΥΠΠΟ/ΔΙΜ/12388/368 (5) 

Προσθήκη Τμήματος Κρουστών στο Ωδείο Ναυπλίου 
«Αγγελικής Μαυρούλη» από το σχολικό έτος 2005-2006. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/1985 «Κυβέρνηση και κυβερνητικά όργα¬ 
να». 

2. Το Π. Δ/γμα 191/2003 «Οργανισμός Υπουργείου Πο¬ 
λιτισμού» (ΦΕΚ 146/τ. Α/2003). 

3. Το Β. Δ/γμα 16/1966 «περί ιδρύσεως ιδιωτικών μουσι¬ 
κών ιδρυμάτων» 

4. Το Ν. 3207/2003 «Ρύθμιση θεμάτων Ολυμπιακής προ¬ 
ετοιμασίας και άλλες διατάξεις» (ΦΕΚ 302/τ.Α/ 24.12. 
2003). 

5. Το Ν. 299/1976 «περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων ως και το από 11.11.1957 Β.Δ. «περί κυ- 
ρώσεως του εσωτερικού κανονισμού του Ωδείου Θεσσα¬ 
λονίκης». 

6. Την υπ’ αριθμ. ΥΠΠΟ/ΓΝΟΣ/33990 απόφασή μας 
«προϋποθέσεις λειτουργίας τμήματος κρουστών». 

7. Την απόφαση υπ’ αριθμ.ΥΠΠΟ/28161/22.8.1996 «Χο¬ 
ρήγηση άδειας ίδρυσης και λειτουργίας Ωδείου (ΦΕΚ 
814/τ.Β/4.9.1996). 

8. Την απόφαση υπ’ αριθμ. ΥΠΠΟ/ΓΝΟΣ/49095/ 30.10. 
1991 «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού» στους Γεν. 

Γραμματείς, Γεν. Διευθυντές, Προϊστάμενους Δ/νσεων 
Τμημάτων, Γραφείων της Κ.Υ. του ΥΠΠΟ» (ΦΕΚ 987/τ.Β/ 
28.11.1991). 

9. Την από 18.2.2005 αίτηση της Αγγελικής Μαυρούλη 
μετά συνημμένα δικαιολογητικά, αποφασίζουμε: 

Συ μπλη ρώνο υ με την υπ’αριθμ.ΥΠΠ0/28161/22.8.1996 
απόφασή μας «χορήγηση άδειας ίδρυσης και λειτουρ¬ 
γίας Ωδείου (ΦΕΚ 814/τ.Β/4.9.1996) και εγκρίνουμε την 
λειτουργία του Τμήματος Κρουστών στο Ωδείο Ναυπλίου 
«Αγγελικής Μαυρούλη» από το σχολικό έτος 2005-2006. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 

-♦- 

Αριθ. ΥΠΠΟ/ΔΙΜ/5841/118 (6) 

Έγκριση μεταβίβασης αδείας ίδρυσης και λειτουργίας 
του «Ολυμπιακού Ωδείου» στον Πρόδρομο Μακρίδη 
του Βασιλείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/1985 «Κυβέρνηση και κυβερνητικά όργα¬ 
να». 

2. Το Π. Δ/γμα 191/2003 «Οργανισμός Υπουργείου Πο¬ 
λιτισμού» (ΦΕΚ 146/τ. Α/2003). 

3. Το Β.Δ/γμα 16/1966 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 3207/2003 «Ρύθμιση θεμάτων Ολυμπιακής προ¬ 
ετοιμασίας και άλλες διατάξεις» (ΦΕΚ 302/τ.Α/ 24.12. 
2003). 

5. Το Ν. 299/1976 «περί ρυθμίσεων θεμάτων αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων ως και το από 11.11.1957 Β.Δ. «περί κυ- 
ρώσεωςτου εσωτερικού κανονισμού του Ωδείου Θεσσα¬ 
λονίκης» 

6. Την απόφαση υπ’ αριθμ. ΥΠΠΟ/ΓΝΟΣ/49095/ 
30.10.1991 «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γεν. Γραμματείς, Γεν. Διευθυντές, Προϊστάμενους Δ/νσε¬ 
ων Τμημάτων, Γ ραφείων της Κ.Υ. του ΥΠΠΟ» (ΦΕΚ 987/ 
τ.Β/28.11.1991). 

7. Την απόφαση υπ’αριθμ. ΥΠΠΟ/63913/21.10.1980, 
«Χορήγηση άδειας ίδρυσης και λειτουργίας Ωδείου (ΦΕΚ 
1090/τ.Β/1980). 

9. Την από 27.1.2005 αίτηση του Προδρόμου Μακρίδη 
και της Αδαμαντίας Μακρίδη με τα συνημμένα δικαιολο- 
γητικά. 

Εγκρίνουμε την μεταβίβαση της άδειας ίδρυσης και λει¬ 
τουργίας του «Ολυμπιακού Ωδείου» στον Πρόδρομο Μα¬ 
κρίδη του Βασιλείου, επειδή διαθέτει τα νόμιμα προσό¬ 
ντα. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 

-♦- 

Αριθ. ΥΠΠΟ/ΔΙΜ/8716/261 (7) 

Προσθήκη Τμήματος Κρουστών στο Ωδείο «Η Τέχνη της 
Μουσικής» από το Β' εξάμηνο του σχολικού έτους 
2004-2005. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/1985 «Κυβέρνηση και κυβερνητικά όργα¬ 
να». 

2. Το Π. Δ/γμα 191/2003 «Οργανισμός Υπουργείου Πο¬ 
λιτισμού» (ΦΕΚ 146/τ. Α/2003). 

3. Το Β. Δ/γμα 16/1966 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 3207/2003 «Ρύθμιση θεμάτων Ολυμπιακής προ¬ 
ετοιμασίας και άλλες διατάξεις» (ΦΕΚ 302/τ.Α/24.12. 
2003). 

5. Το Ν. 299/1976 «περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων ως και το από 11.11.1957 Β.Δ. «περί κυ- 
ρώσεως του εσωτερικού κανονισμού του Ωδείου Θεσσα¬ 
λονίκης». 

6. Την απόφαση υπ’ αριθμ.ΥΠΠΟ/62277/29.11.2000 
«Χορήγηση άδειας ίδρυσης και λειτουργίας Ωδείου στην 
ΕυρύκλειαΦιλιππίδη (ΦΕΚ 1490/τ.Β/6.12.2000). 

7. Την απόφαση υπ’ αριθμ. ΥΠΠΟ/ΓΝΟΣ/49095/30.10. 
1991 «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού» στους Γεν. 
Γραμματείς, Γεν. Διευθυντές, Προϊστάμενους Δ/νσεων 
Τμημάτων, Γραφείων της Κ.Υ. του ΥΠΠΟ» (ΦΕΚ 987/τ.Β/ 
28.11.1991). 

8. Την υπ’ αριθμ. ΥΠΠΟ/ΓΝΟΣ/33990 απόφασή μας 
«προϋποθέσεις λειτουργίας τμήματος κρουστών». 

9. Την από 4.2.2005 αίτηση του Ωδείου η Τέχνη της Μου¬ 
σικής με τα συνημμένα δικαιολογητικά, αποφασίζουμε: 

Συμπληρώνουμε την υπ’ αριθμ. ΥΠΠΟ/62277/29.11. 
2000 «χορήγηση άδειας ίδρυσης και λειτουργίας Ωδείου 
στην Ευρύκλεια Φιλιππίδη (ΦΕΚ 1490/τ.Β/ 6.12.2000) 
απόφασή μας και εγκρίνουμε τη λειτουργία του τμήματος 
κρουστών στο Ωδείο « Η Τέχνη της Μουσικής» από το β' 
εξάμηνο του σχολικού έτους 2004-2005. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




